KTimeri käsiraamat

# KTimeri käsiraamat

A. L. Spehr `<zahl+kde@transbay.net>`

Tõlge eesti keelde: Marek Laane
Versioon KDE
4.11 (2013-05-25)

Autoriõiguse märge

KTimer on KDE töökeskkonna rakendus, mis võimaldab käivitada rakendusi pärast määratud aja möödumist.

Peatükk 1. Sissejuhatus
Sissejuhatus

# Peatükk 1. Sissejuhatus

KTimer võimaldab sisestada mitu ülesannet ning määrata neile kõigile omaette taimeri. Kui taimer jõuab nulli, käivitatakse ülesanne. Kõigi ülesannete taimereid saab käivitada, peatada, muuta või lasta korrata.

Peatükk 2. KTimeri kasutamine
KTimeri kasutamine

# Peatükk 2. KTimeri kasutamine

Kõigepealt tuleb lisada ülesanne, valides menüükäsu Uus. Siis tuleb kirjutada käsk, mida soovid käivitada, tekstikasti Käsurida. Seejärel saab kohandada seadistusi või panna taimeri käima. Kui määratud aeg täis saab, käivitatakse käsk.

Võtame näiteks Konquerori. Vaikimisi käivitatakse see 100 sekundit pärast taimeri käivitamist.

Käivitame nüüd ülesande. Siin on see juba veidi töötanud ning aega on jäänud alles juba vähem: Konqueror käivitatakse 56 sekundi pärast.

Märkad liuguririba? Selle abil saab kiiresti ülesandele määratud aega suurendada või vähendada.

Nüüd on käivutuma pandud kaks Konquerori. Ülemine hakkab tööle 20 sekundi pärast, teine on praegu peatatud. Käske võib ka rohkem lisada. Ehkki kindlasti ei teki juhust, et Konquerore oleks liiga palju, võib muidugi tööle panna ka teisi asju, näiteks sinu enda tehtud shelliskripti.

## Seadistused

Uus

  Lisab uue ülesande.

Eemalda

  Eemaldab aktiivse ülesande.

Abi

  Avab käesoleva käsiraamatu.

Peatükk 3. Autorid ja litsents
Autorid ja litsents

# Peatükk 3. Autorid ja litsents

KTimer

Rakenduse autoriõigus 2001: Stefan Schimanski `(1Stein AT gmx.de)`

Dokumentatsiooni autoriõigus 2008: A. L. Spehr `(zahl+kde AT transbay.net)`

Tõlge eesti keelde: Marek Laane `(bald AT smail.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.

Lisa A. Paigaldamine
Paigaldamine

# Lisa A. Paigaldamine

## KTimeri hankimine

KTimer on osa KDE projektist http://www.kde.org/.

KTimer asub paketis kdeutils KDE projekti peamises FTP saidis ftp://ftp.kde.org/pub/kde/.

Kompileerimine ja paigaldamine
Kompileerimine ja paigaldamine

## Kompileerimine ja paigaldamine

Et KTimer oma süsteemis kompileerida ja paigaldada, anna KTimer baaskataloogis järgmised käsud:

    % ./configure
    % make
    % make install

Kuna KTimer kasutab autoconf'i ja automake'i, ei tohiks kompileerimisel probleeme esineda. Kui neid siiski ette tuleb, anna sellest palun teada KDE meililistides.